پرچیم شخ

پچّیم شِخ یا پرچیم شیخ یا پـــِت  اتی جاندار نوم هسته که میچکائون خانواده دله قرار گیرنه و بیش از ۳۶ جور مختلف دارنه.

پرچیم شخ دراز ناخون دارنه و ونه بال خاکی، زرد و اسپه رنگ جا هسته و بعضی‌شون قهوه‌ای یا قرمز رگه هم دارننه. این مرغون ویشته دشت‌کنار یا بینج‌سر درنه و لم‌په چاله دله جا خرنه و کالی سازنّه. وشون خراک هم ویشته بئو هسته.

پرچیم شخ مازرون فرهنگ و رسوم دله هم نقش دارنه. مثل هسته که «پرچیم شخ، آسمون ِتوک» یعنن وه با این پچیک جثه که دارنه، شه ره آسمون ِتوک دونده که اگه دنی بو، آسمون بنه انه. وه ره کنایتاً «اغوز کل» هم گتنه.ابراهیم باقری حمیدآبادی. پرندگان در فرهنگ عامه مازندران (۱۳۹۰). نشر شلفین. شابک ۹۷۸-۶۰۰-۱۰۰-۱۵۰-۵ . صفحات ۷۳ تا ۷۶.

 منابع 

رج:پرنده